

	




Sąlygų aprašo

	1 priedas




LĖTĖJIMO JUOSTŲ ĮRENGIMO ŠIAURĖS PR. TIES PAKRUOJO G. IR TIES UTENOS G., KLAIPĖDOJE,  KAPITALINIO REMONTO DARBŲ TECHNINĖ SPECIFIKACIJA


	1. Bendri duomenys:

	1.1.
	 Statytojo (Užsakovo) pavadinimas, adresas, kontaktinis asmuo
	Klaipėdos miesto savivaldybė, įmonės kodas 111100775, Liepų g. 11, LT-91502 Klaipėda
Kontaktinis asmuo: Miesto tvarkymo skyriaus vyriausioji specialistė Nijolė Vedeikienė, tel. 8 (46) 39 63 23, 
el. paštas nijole.vedeikiene@klaipeda.lt

	1.2.
	Statinys (pavadinimas, adresas)
	Lėtėjimo juostų įrengimas Šiaurės pr. ties Pakruojo g. ir ties Utenos g., Klaipėdoje, kapitalinis remontas


	1.3.
	Statinių kategorija,  ir naudojimo paskirtis
	Statinių kategorija – ypatingieji statiniai
Statinių statybos rūšis – kapitalinis remontas
Naudojimo paskirtis – susisiekimo komunikacijos: gatvės

	1.4.
	Statinio apibūdinimas, esama padėtis
	Statinio savininkas ir naudotojas – Klaipėdos miesto savivaldybė. 
Vykdomas Šiaurės prospekto kapitalinis remontas, įrengiant lėtėjimo juostas ties Pakruojo ir Utenos gatvėmis



	2. Perkami darbai:	

	2.1.
	Perkamų darbų apimtis
	Perkami darbai pagal Klaipėdos miesto savivaldybės administracijos parengtą techninį darbo projektą „Lėtėjimo juostų įrengimas Šiaurės pr. ties Pakruojo g. ir ties Utenos g., Klaipėdoje, kapitalinio remonto projektas“. Projektas pateiktas 2 priede.

Reikalavimai:
· esant poreikiui, prieš tvarkant želdinius darbų teritorijoje būtina išsiimti leidimą želdinių tvarkymui. Šalinamų želdinių atkuriamosios vertės įsivertinti nereikia;
· kelio statybos darbai privalo būti vykdomi griežtai pagal projektą, pasirašant nustatyta tvarka paslėptų darbų aktus, vykdant statybos priežiūrą vykdančių tarnybų reikalavimus, turint gaminių sertifikavimo arba kitus kokybę įrodančius dokumentus;
· vykdyti žemės kasimo darbus tik gavus Klaipėdos miesto savivaldybės administracijos išduotą leidimą;
· statybvietės, laikinų privažiavimo kelių įsirengimas, energetinių išteklių užsitikrinimas statybos darbų vykdymui ir jų kaštų padengimas statybos laikotarpiu;
· statybos darbų organizavimo plano su eismo organizavimo schemomis parengimas, nustatyta tvarka jas derinant su eismo organizavimo, leidimo eismo uždarymui ar ribojimui gavimas, užtikrinant patekimą į savininkų ar naudotojų teritorijas (jei reikia);
· informacinio stendo pagal STR 1.06.01:2016 „Statybos darbai. Statinio statybos priežiūra“ įrengimas;
· statybos darbus vykdyti vadovaujantis inžinerinių tinklų operatorių (savininkų) išduotomis sąlygomis, prieš pradedant darbus būtina apie tai informuoti inžinerinių tinklų operatorius (savininkus);
· statybos darbų žurnalų įsigijimas, pildymas vadovaujantis STR 1.06.01:2016 Statybos darbai. Statinio statybos priežiūra 4 priedo reikalavimais;
· pranešimo apie statybos pradžią informacinėje sistemoje „Infostatyba“ ir išankstinio pranešimo apie statybos pradžią  Valstybinei darbo inspekcijai (jei reikia) pateikimas, nurodant statytoją – Klaipėdos miesto savivaldybės administraciją;
· žemės sklypo su statiniais geodezinių nuotraukų atlikimas;
· požeminių inžinerinių tinklų geodezinių nuotraukų atlikimas;
· technologinių inžinerinių sistemų ir statinio inžinerinių sistemų išbandymas su ataskaitų pateikimu ir naudotojo personalo apmokymas, tame tarpe ir inžinerinių tinklų TV apžiūra ir ataskaitų pateikimas;
· visos reikiamos dokumentacijos pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ 10 priedą sukomplektavimas ir pateikimas Statytojui;
· užbaigus statybos rangos darbus visa rangos metu pažeista (-i) / sugadinta (-i) infrastruktūra, inžineriniai tinklai, želdiniai ir kt. objektai/ elementai privalo būti atstatyti į buvusią padėtį;
· statybinių medžiagų, gaminių, paslėptų darbų kokybės tyrimai (rangovo savikontrolė), pateikiant  Statytojui (jo atstovui) ataskaitas;
· visa reikalinga išpildomoji dokumentacija objekto pridavimui įteisinti;
· nekilnojamojo daikto kadastro duomenų bylų parengimas/ patikslinimas/ papildymas su kadastro tvarkytojo išankstine patikra ir suderinimas su VĮ Registrų centru. Kadastrinių matavimų bylas pateikti PDF ir DWG formatu;
· žemės sklypo kadastro duomenų pakeitimas (jei reikia);
· apmokėjimas už deklaracijos apie statybos užbaigimą išdavimą, teikiant dokumentaciją per „Infostatybą“;
- Užsakovui suteikus įgaliojimą teikti prašymą į el. sistemą „Infostatyba“ dėl objekto pripažinti tinkamo naudoti ir gauti deklaraciją apie statybos užbaigimą išdavimą (užpildžius deklaraciją apie statybos užbaigimą, perduoti peržiūrai Turto valdymo skyriui (el. paštu ausra.ruliene@klaipeda.lt). Tik patikrinus deklaraciją ir gavus informaciją iš Turto valdymo skyriaus, jog deklaraciją galima pateikti, leidžiama „Infostatyboje“ „PATEIKTI“ deklaraciją (taip bus išvengta Deklaracijų atšaukimo ir naujo pildymo, ypač jeigu Deklaracija apie statybos užbaigimą tvirtinama ekspertų). Pildant Deklaracijas nurodyti statytoją –  Klaipėdos miesto savivaldybė, kodas – 111100775; 
· statinio (dalies) ekspertizės paslaugos užsakymas dėl deklaracijų apie statybos užbaigimą tvirtinimo (esant poreikiui);
· Rangovas privalo įsivertinti išlaidas už deklaraciją apie statybos užbaigimą, teikiant dokumentaciją per „Infostatybą;
· Energijos skirstymo operatoriaus (toliau - ESO) nuosavybės teise priklausančius elektros ir įrenginių suprojektuotus rangos darbus atlieka ESO paskirtas rangovas. Į pasiūlymo kainą šių darbų prašome nevertinti. Derinti tarpusavio statybos darbus su AB ESO elektros tinklų statybos rangovu;
- atliekant darbus važiuojamojoje kelio dalyje ir siekiant užtikrinti eismo saugumą, naudoti laikinus kelio ženklus, atitvėrimus, švyturėlius ir individualias apsaugos priemones; 
- vykdant darbus užtikrinti pėsčiųjų saugumą; 
- užtikrinti saugų ir nepertraukiamą transporto ir pėsčiųjų eismą remontuojamame ruože, užtikrinti įvažiavimą į teritoriją;
- Rangovo atliekami darbai piko valandomis, kurie gali trikdyti eismą, turi būti papildomai derinami ir tvirtinami Užsakovo;
- Rangovas turi nusimatyti visas prevencines priemones, skirtas triukšmo ir dulkėtumo mažinimui vykdant darbus.
- Rangovas turi nusimatyti visas technines priemones, kad vykdant darbus nebūtų gruntu teršiama važiuojamoji dalis;
- naudoti tik sertifikuotas medžiagas;
- baigus darbus, parengti išpildomąją statinio nuotrauką ir suderinti su Klaipėdos miesto savivaldybės Išmanaus skaitmeninio miesto skyriumi.


	3. Kiti reikalavimai:

	3.1.
	Papildomi reikalavimai 
	- Tiekėjas privalo netrukdyti dirbti specialistams, vykdantiems techninę, valstybinę priežiūrą bei atsižvelgti į jų teikiamas pastabas ir reikalavimus;
-  tinkamai ir saugiai įrengti statybvietę, turėti įrengtas patalpas joje  su galimybe organizuoti gamybinius pasitarimus, protokoluoti gamybinius pasitarimus;
- laikytis darbo saugos reikalavimų, užtikrinti saugumą žmonių sveikatai ir aplinkai, nepažeisti trečiųjų asmenų interesų;
-  darbų vykdymo eigoje susidariusias atliekas tvarkyti laikantis visų galiojančių įstatymų, Klaipėdos miesto atliekų tvarkymo taisyklių, patvirtintų Klaipėdos miesto savivaldybės tarybos 2011-11-24 sprendimu Nr. T2-370 (Nuoroda – Klaipėdos miesto savivaldybės komunalinių atliekų tvarkymo taisyklės).

	3.2.
	Aplinkos apsaugos kriterijai 
	Vadovaujantis „Aplinkos apsaugos kriterijų taikymo, vykdant žaliuosius pirkimus, tvarkos aprašo“, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (toliau – Aprašas), 2 priedo 26.2.1, 26.2.3 p., atliekant statybos darbus turi būti įgyvendinti šie minimalūs aplinkos apsaugos kriterijai:
3.2.1. pasirinktinai kelio dangos konstrukcijos sluoksniui panaudoti ne mažiau kaip vieną antrinio arba pakartotinio panaudojimo medžiagą ir (ar) perdirbtą medžiagą, ir (ar) nepavojingąją atlieką, ir (ar) šalutinį gamybos produktą, ir (ar) iš atsinaujinančių šaltinių pagamintą medžiagą, ir (ar) žemesnės anglies dvideginio emisijos medžiagą, kurios atitinka numatytai paskirčiai keliamus techninius reikalavimus, arba įrodytas tų medžiagų tinkamumas numatytai taikymo paskirčiai pagal nustatytus minimalius aplinkos apsaugos kriterijus:
[bookmark: part_3cdbe0474e2a4c6fb3bc982a4c501ffa]3.2.1.1. medžiagos ar produkto minimalus kiekis turi atitikti nustatytas vertes šioje lentelėje:
	Kelio dangos konstrukcijos sluoksnis
	Mažiausias užpildų ir priedų kiekis iš perdirbtų medžiagų, nepavojingų atliekų ir (ar) šalutinių gamybos produktų, proc.
	Mažiausias antrinio panaudojimo užpildų ir kelių tiesimo medžiagų (kitam kelio konstrukcijos sluoksniui) kiekis, proc.
	Mažiausias pakartotinio panaudojimo užpildų ir kelių tiesimo medžiagų (tam pačiam kelio dangos konstrukcijos sluoksniui) kiekis, proc.

	Asfalto apatinis sluoksnis ir asfalto pagrindo dangos
	0,3
	15,0
	5,0

	Asfalto pagrindas 
	1,0
	15,0
	5,0

	Pagrindas su rišikliais, šaltai regeneruotas pagrindas
	1,0
	25,0
	15,0

	Pagrindas be rišiklių,
kelkraščių apatinis ir viršutinis sluoksniai
	15,0
	15,0
	15,0

	Žemės sankasa ir pylimai
	15,0
	15,0
	-

	Apdorota žemės sankasa
	1,5
	-
	-

	Pastabos:
1. Jei pagrįstais skaičiavimais, bandymais, stebėjimais arba būvio ciklo analize įrodoma, kad pakartotinio panaudojimo medžiagų arba antrinio panaudojimo medžiagų taikymas gali sukelti didesnę taršą arba sumažinti naudojimo trukmę, gali būti taikomi mažesni nei lentelėje nurodyti mažiausi medžiagų kiekiai.
2. Dangos konstrukcijai įrengti naudotini medžiagų pavyzdžiai, pasirenkant:
2.1. medžiagos, gautos perdirbus ar kitaip panaudojus atliekas, ir kurios atitinka Atliekų tvarkymo įstatyme ir kituose teisės aktuose nustatytus kriterijus ir sąlygas dėl atliekų nebelaikymo atliekomis: padangų gumos granulės, stiklo granulės, plastiko granulės, iš perdirbtų inertinių statybinių atliekų gaunama statyboje naudojama grūdėta medžiaga;
2.2. atliekų deginimo įrenginiuose susidarę nepavojingieji pelenai ir šlakas, kt.;
2.3. šalutiniai gamybos produktai, atitinkantys Atliekų tvarkymo įstatyme ir kituose teisės aktuose nustatytus medžiagų ar daiktų priskyrimo prie šalutinių produktų sąlygas ir kriterijus: betonas, medienos plaušas, naudotas asfalto granules ir kt.;
2.4. antrinio panaudojimo užpildus ir kelių tiesimo medžiagas (angl. recycling): naudoto asfalto granulės, naudoti nesurištieji mišiniai ir kt. taikant šaltojo regeneravimo, karštojo regeneravimo ir kitus technologinius būdus kitam kelio dangos konstrukcijos sluoksniui;
2.5. pakartotinio panaudojimo užpildus ir kelių tiesimo medžiagas (angl. re-use): naudoto asfalto granulės, naudoti nesurištieji mišiniai ir kt. taikant šaltojo regeneravimo, karštojo regeneravimo ir kitus technologinius būdus tam pačiam kelio konstrukcijos sluoksniui.
3. Pritaikius 6.1.1.1 papunktyje nustatytus minimalius aplinkos apsaugos kriterijus ne mažiau kaip dviem kelio dangos konstrukcijos sluoksniams, laikytina, kad 6.1. papunktis įgyvendintas.


Atitiktį įrodantys dokumentai pateikiami iki šių darbų vykdymo pradžios techniniam prižiūrėtojui/užsakovui: a) techniniai dokumentai, arba b) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma arba c) gamintojo ir (ar) tiekėjo deklaracija (pateikiant objektyvius įrodymus) arba d) kiti lygiaverčiai įrodymai;
[bookmark: part_4452c017b2e24d7a98df537953d73f42]3.2.1.2. turi būti panaudota ne mažiau kaip 20 proc. šiltųjų asfalto mišinių (t. y. sumažintos temperatūros karštųjų asfalto mišinių, kurių gamybos temperatūra yra ne mažiau kaip 20 °C mažesnė už karštųjų asfalto mišinių) nuo viso numatyto naudoti asfalto mišinio kiekio. Atitiktį įrodantys dokumentai pateikiami iki šių darbų vykdymo pradžios techniniam prižiūrėtojui/užsakovui: gamintojo ir (ar) tiekėjo techniniai dokumentai, įrodantys, kad šiltieji asfalto mišiniai atitinka techninius reikalavimus pagal AB „Via Lietuva“ generalinio direktoriaus 2025 m. gegužės 21 d. įsakymą Nr. VE-25-95 „Dėl automobilių kelių asfalto mišinių techninių reikalavimų aprašo TRA ASFALTAS 25 patvirtinimo“ ir Lietuvos automobilių kelių direkcijos prie susisiekimo ministerijos direktoriaus 2012 m. gruodžio 18 d. įsakymą Nr. V-462 „Dėl Asfalto mišinių temperatūros mažinimo metodinių nurodymų MN ATM 12 patvirtinimo“;
3.2.2. ne mažiau kaip pusę išlaidų statybos produktams sudaro išlaidos produktams, kurie turi aplinkosaugines produktų deklaracijas pagal LST EN 15804 „Statinių tvarumas. Aplinkosauginės produktų deklaracijos. Pagrindinės taisyklės, taikomos statybos produktų kategorijoms“ arba lygiavertį standartą ir (ar) LST EN ISO 14025:2010 „Aplinkosauginiai ženklai ir aplinkosauginės deklaracijos. III tipo aplinkosauginės deklaracijos. Principai ir procedūros“ arba lygiavertį standartą. Atitiktį įrodantys dokumentai pateikiami iki šių darbų vykdymo pradžios techniniam prižiūrėtojui/ užsakovui: a) aplinkosauginės produktų deklaracijos (EPD) arba b) kiti lygiaverčiai įrodymai;
Vadovaujantis Aprašo 2 priedo 27.1-27.2 p., minimalūs aplinkos apsaugos kriterijai kelio ženklinimui ir kelio ženklams turi būti įgyvendinti atliekant statybos darbus:
[bookmark: part_decf4b0792984d7e9f6ee88975a2fcb7]3.2.3. kelio ženklams naudojami produktai turi būti sudaryti panaudojant antrinio panaudojimo medžiagas, ir (ar) pakartotinio panaudojimo medžiagas, ir (ar) perdirbtas medžiagas, jeigu tai neprieštaraujama galiojantiems kelio ženklams taikomiems standartams. Atitiktį įrodantys dokumentai pateikiami iki šių darbų vykdymo pradžios techniniam prižiūrėtojui/užsakovui: a) gamintojo techniniai dokumentai arba b) tiekėjo pateiktas šių medžiagų aprašymas (nurodant medžiagų sudėtį ir kiekį), arba c) kiti lygiaverčiai įrodymai;
3.2.4. keliui ženklinti naudojamų produktų ir gaminių lakieji organiniai junginiai neturi viršyti 150 g/l; stiklo granulėse ir kitose sudėtinėse medžiagose pavojingų elementų (arseno, stibio ir švino) koncentracija negali būti didesnė kaip 200 ppm, jeigu tai neprieštarauja galiojantiems kelių ženklinimui taikomiems standartams. Atitiktį įrodantys dokumentai pateikiami iki šių darbų vykdymo pradžios techniniam prižiūrėtojui/užsakovui: a) ekologinis ženklas European Ecolabel arba kitas I tipo ekologinis ženklas (sertifikatas), kuris įrodytų atitiktį nustatytam reikalavimui, arba  b) gamintojo techniniai dokumentai, arba  c) saugos duomenų lapas, arba  d) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma arba  e) kiti lygiaverčiai įrodymai. 

